Jeesus lähti sieltä ja tuli Jordanin itäpuolta kulkien Juudean alueelle.
Hänen kanssaan kulki nytkin suuri joukko ihmisiä, -
ja tapansa mukaan hän opetti heitä.
Hänen luokseen tuli myös fariseuksia, jotka häntä koetellakseen kysyivät, -
saako mies hylätä vaimonsa.
Hän vastasi heille: "Mitä Mooses on siitä säätänyt?"
He sanoivat: "Mooses antoi meille luvan kirjoittaa erokirjan ja -
hylätä vaimon." Silloin Jeesus sanoi: -
"Te olette kovasydämisiä, siksi hän laati teille sen säännöksen.
Mutta maailman alussa Jumala loi ihmisen mieheksi ja naiseksi.
Sen tähden mies jättää isänsä ja äitinsä ja liittyy vaimoonsa, -
niin että nämä kaksi tulevat yhdeksi lihaksi.
He eivät siis enää ole kaksi, he ovat yksi.
Ja minkä Jumala on yhdistänyt, sitä älköön ihminen erottako."
Kun he olivat keskenään, opetuslapset kysyivät uudestaan tätä asiaa.
Jeesus sanoi heille:
"Se, joka hylkää vaimonsa ja menee naimisiin toisen kanssa, -
on avionrikkoja ja tekee väärin vaimoaan kohtaan.
Ja jos vaimo hylkää miehensä ja menee naimisiin toisen kanssa, -
hänkin tekee aviorikoksen."
Jeesuksen luo tuotiin lapsia, jotta hän koskisi heihin.
Opetuslapset moittivat tuojia, -
mutta sen huomatessaan Jeesus närkästyi ja sanoi heille: -
"Sallikaa lasten tulla minun luokseni, älkää estäkö heitä.
Heidän kaltaistensa on Jumalan valtakunta.
Totisesti: joka ei ota Jumalan valtakuntaa vastaan niin kuin lapsi, -
hän ei sinne pääse."
Hän otti lapset syliinsä, pani kätensä heidän päälleen ja siunasi heitä.
Kun Jeesus lähti jatkamaan matkaansa, -
muuan mies tuli juoksujalkaa, polvistui hänen eteensä ja kysyi: -
"Hyvä opettaja, mitä minun pitää teh- dä, jotta perisin iankaikkisen elämän?"
Jeesus vastasi hänelle: "Miksi sanot minua hyväksi?
Ainoastaan Jumala on hyvä, ei kukaan muu.
Käskyt sinä tiedät: älä tapa, älä tee aviorikosta, -
älä varasta, älä todista valheellisesti, -
älä riistä toiselta, kunnioita isääsi ja äitiäsi."
"Opettaja, kaikkea tätä olen noudat- tanut nuoresta pitäen", vastasi mies.
Jeesus katsahti häneen, rakasti häntä ja sanoi: -
"Yksi sinulta puuttuu.
Mene ja myy kaikki, mitä sinulla on, ja anna rahat köyhille, -
niin sinulla on aarre taivaassa.
Tule sitten ja seuraa minua."
Mies synkistyi näistä sanoista.
Hän lähti surullisena pois, sillä hänellä oli paljon omaisuutta.
Jeesus kääntyi, katsoi opetuslapsiinsa ja sanoi:
"Kuinka vaikea onkaan niiden, jotka paljon omistavat, -
päästä Jumalan valtakuntaan!"
Opetuslapset hämmästelivät hänen sanojaan, mutta Jeesus jatkoi: -
"Lapseni, Jumalan valtakuntaan on todella vaikea päästä.
Helpompi on kamelin mennä neulansilmästä -
kuin rikkaan päästä Jumalan valtakuntaan."
Opetuslapset olivat yhä enemmän ihmeissään ja kyselivät toisiltaan:
"Kuka sitten voi pelastua?" Jeesus katsoi heihin ja sanoi: -
"Ihmiselle se on mahdotonta, mutta ei Jumalalle.
Jumalalle on kaikki mahdollista."
Silloin puuttui Pietari puheeseen ja kysyi: -
"Entä me? Me olemme luopuneet kaikesta ja seuranneet sinua."
Jeesus vastasi: "Totisesti: kuka ikinä minun tähteni ja evankeliumin tähden
on luopunut talostaan, veljistään tai sisaristaan, -
äidistään, isästään tai lapsistaan tai pelloistaan, -
hän saa satakertaisesti:
nyt, tässä maailmanajassa, taloja, veljiä ja sisaria, -
äitejä ja lapsia ja peltoja ― tosin myös vainoa ―
ja tulevassa ajassa hän saa iankaikkisen elämän.
Mutta monet ensimmäiset tulevat olemaan viimeisiä -
ja viimeiset ensimmäisiä."